
Kakav je ***[propis](https://pitajucene.com/search/Propis/questions/ "Pretraži pitanja o propisima")*** u vezi s prekidanjem namaza u slučaju nužde? Ako sam, naprimjer, na kijamu ili ruku’u, hoću li jednostavno prekinuti ***[namaz](https://pitajucene.com/search/Namaz/questions/ "Pretraži pitanja o namazu")*** i zamoliti za oprost pa po obavljenoj potrebi početi ispočetka? Allah vam podario najviše stupnjeve u Džennetu!


* 
* 
* 
* 
* 
* 
* 

 
Smije li se namaz prekinuti u slučaju nužde, hitne situacije?

Kada postoji šerijatski validno opravdanje za prekidanje namaza dovoljno je predati selam na desnu i lijevu stranu, na osnovu Poslanikovih, ﷺ, riječi: *“Ključ namaza je ***[abdest](https://pitajucene.com/search/Abdest/questions/ "Pretraži pitanja o abdestu")***, njegov početak je tekbir, a završetak selam.”* (Ebu Davud, 1/15/55, Ibn Madže, 1/105/224, i Hatib u djelu *Tarihu Bagdad*, 10/195-196/5339. Hakim i Zehebi tvrdili su da ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** ispunjava Muslimove kriterije. Imam Nevevi u djelu *El-Medžmu*, 3/289, i hafiz Ibn Hadžer u djelu *Fethul-Bari*, 2/589, hadis su ocijenili ispravnim. Njegovu autentičnost konstatirali su imam Rafi, Begavi i Mubarekfuri. Vidjeti: *Hulasatul-bedril-munir*, 1/111, *Šerhus-sunne*, 2/184, i *Tuhfetul-ahvezi*, 1/42. Ove je riječi zabilježio i Bejheki, 2/16/2096 i 2/173/2790, kao Ibn Mes’udove riječi, a šejhul-islam ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")*** ovo mevkuf-predanje smatra vjerodostojnim. Vidjeti: *Sudžudut-tilava*, str. 84, od Ibn Tejmijje.)  

Ako nema dovoljno vremena da preda selam na obje strane, dovoljno je predati selam samo na desnu stranu, jer predavanje selama na desnu stranu je rukn namaza, za razliku od predavanja selama na lijevu stranu, što je sunnet. Ibn Munzir poziva se na konsenzus islamskih učenjaka o tome da je dopušteno predavanje selama na samo desnu stranu. (Vidjeti: *El-Idžma*, str. 43/61, i *El-Evsat*, 3/223, od hafiza Ibn Munzira Nejsaburija.)  

Imam Davudi tvrdi: “Onaj ko preda selam na samo jednu (desnu) stranu, upotpunio je ***[namaz](https://pitajucene.com/search/Namaz/questions/ "Pretraži pitanja o namazu")*** po konsenzusu islamskih učenjaka.” (Vidjeti: *El-Mufhim*, 2/204, od imama Kurtubija.)  

Ako, pak, situacija zahtijeva brzu reakciju, dovoljno je srcem zanijjetiti prekidanje namaza ili jednostavno reagirati shodno datoj situaciji. Ovakav namaz mora se iznova zanijjetiti i klanjati, a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


